Diari Oficial de la Generalitat Valenciana


Sumari del DOGV 6072, del 05-08-2009 (2009/9112)

RESOLUCIÓ de 30 de juliol de 2009, del director general de Relacions amb les Corts i Secretariat del Consell, de la Conselleria de Presidència, per la qual es disposa la publicació del conveni de col·laboració entre l'Institut de la Cinematografia i de les Arts Audiovisuals (ICAA) i l'Institut Valencià de l'Audiovisual Ricardo Muñoz Suay (IVAC), per a fomentar la producción, distribució i promoció de la indústria cinematogràfica i audiovisual en llengua cooficial diferent del castellà.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6072

Data del DOGV
:   05-08-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/9112


Data del document
:   30-07-2009

Organisme emissor
:   Conselleria de Presidència

Tipus de document
:   Resolució

Descriptors 

:   * Instituto Valencià de L'Audiovisual i de la Cinematografia Ricardo Muñoz Suay
    * cooperació administrativa
    * indústria audiovisual
    * administració central
    * indústria cinematogràfica

RESOLUCIÓ de 30 de juliol de 2009, del director general de Relacions amb les Corts i Secretariat del Consell, de la Conselleria de Presidència, per la qual es disposa la publicació del conveni de col·laboració entre l'Institut de la Cinematografia i de les Arts Audiovisuals (ICAA) i l'Institut Valencià de l'Audiovisual Ricardo Muñoz Suay (IVAC), per a fomentar la producción, distribució i promoció de la indústria cinematogràfica i audiovisual en llengua cooficial diferent del castellà. [2009/9112]  
L'Institut de la Cinematografia i de les Arts Audiovisuals i l'Institut Valencià de l'Audiovisual Ricardo Muñoz Suay han subscrit, després de la tramitació prèvia reglamentària, el 17 de juliol de 2009, el conveni per a fomentar la producción, distribució i promoció de la indústria cinematogràfica i audiovisual en llengua cooficial diferent del castellà.  
En compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Comunitat Valenciana l'esmentat conveni, que ha quedat inscrit en el Registre de Convenis de la Generalitat amb el número 1524/2009, i que figura com a annex d'esta resolució.  
València, 30 de juliol de 2009.- El director general de Relacions amb les Corts i Secretariat del Consell: Ángel Mompó Romero.  
Conveni de col·laboració entre el Ministeri de Cultura i la Conselleria de Cultura i Esport de la Comunitat Valenciana, mitjançant l'Institut valencià de l'Audiovisual, per a fomentar la producció, distribució i promoció de la indústria cinematogràfica i audiovisual en llengua cooficial diferent del castellà  
Madrid, 17 de juliol de 2009  
Reunits  
D'una banda, Ignasi Guardans Cambó, director general de l'Institut de la Cinematografia i de les Arts Audiovisuals (ICAA), organisme autònom adscrit al Ministeri de Cultura, actuant en nom i representació d'este, segons nomenament efectuat per RD 751/2009, de 24 d'abril (BOE de 25 d'abril) i d'acord amb les atribucions que li conferixen les disposicions vigents.  
I d'una altra part, José Luis Radoselovic Arance, director-gerent de l'Institut Valencià de l'Audiovisual Ricardo Muñoz Suay (IVAC), que actua en representació del mateix en virtut de les atribucions conferides en la Llei de la Generalitat València 5/1998 de 18 de juny, de creació de l'Institut Valencià de Cinematografia Ricardo Muñoz Suay (DOGV núm. 3270, de 23 de juny de 1998), modificada per la Llei 16/2008, de 22 de desembre, de Mesures Fiscals, de Gestió Administrativa i Financera, i d'Organització de la Generalitat (DOCV núm. 5922 de 29 de desembre de 2008)  
Exposen  
Primer. Que el Ministeri de Cultura, mitjançant l'Institut de la Cinematografia i de les Arts Audiovisuals (ICAA), té assignades, entre altres funcions, el foment, la promoció, l'ordenació de les activitats cinematogràfiques i audiovisuals espanyoles en els seus aspectes de producció, distribució, exhibició i promoció, així com la cooperació amb les comunitats autònomes en matèria de cinematografia i arts audiovisuals, d'acord amb aquelles.  
Segon. Que la Conselleria de Cultura i Esport del Govern de la Generalitat Valenciana, mitjançant l'Institut Valencià de l'Audiovisual Ricardo Muñoz Suay (IVAC) té com un dels seus objectius promoure, difondre, protegir i fomentar la cinematografia i la creació audiovisual.  
Tercer. Que la Llei 55/2007, de 28 de desembre, del Cine, preveu en l'article 36 que, a fi d'atendre al foment i protecció de l'ús de les llengües cooficials diferents de la castellana en la cinematografia i l'audiovisual, promovent la pluralitat cultural d'Espanya i la igualtat d'oportunitats de les llengües pròpies de cada territori en matèria d'expressió i difusió audiovisual, s'establirà un fons d'ajudes o crèdits específics que seran transferits en la seua integritat als organismes competents de les comunitats autònomes, que els gestionaran d'acord amb les seues competències.  
Així mateix, en la seua disposició addicional sexta, la Llei 55/2007, de 28 de desembre, establix que el Ministeri de Cultura, per mitjà de conveni, concretarà els crèdits previstos en l'article 36 d'esta llei de manera que la dotació que reba cada comunitat autònoma amb llengua cooficial siga anualment equivalent a la suma d'aportacions que l'esmentada Comunitat haja destinat en l'exercici anterior per al suport i foment de la producció, distribució, exhibició i promoció de l'audiovisual en llengua cooficial diferent del castellà.   
Finalment, fa falta que la dotació que reba cada comunitat autònoma no siga superior al 50 per 100 del total de les ajudes que les empreses audiovisuals residents en l'esmentada Comunitat hagen rebut de l'Institut de la Cinematografia i de les Arts Audiovisuals en l'exercici anterior.  
Quart. Que d'acord en l'article 36 de la Llei 55/2007 de 28 de desembre, del Cine, per a establir el criteri de repartiment de la dotació global entre les distintes comunitats autònomes, es tindrà en compte la suma de les aportacions destinades per cada Comunitat en l'exercici anterior per al suport i foment de la producció, distribució, exhibició i promoció de l'audiovisual en llengua cooficial diferent del castellà. De les esmentades quantitats computarà allò que s'ha reportat en concepte de subvencions concedit l'any 2008, així com les quantitats destinades a la producció en versió original en la llengua cooficial. A l'import resultant de cada comunitat autònoma, es descomptarà la subvenció concedida per l'ICAA l'any 2008 per a esta mateixa finalitat.  
Per tot l'anterior, les parts acorden celebrar el present conveni de conformitat amb les següents   
Clàusules  
1ª. Objecte. L'objecte del present conveni és canalitzar la col·laboració entre l'ICAA i l'IVAC per a establir les condicions i compromisos aplicables a les ajudes previstes en l'article 36 de la Llei 55/2007, de 28 de desembre, del Cine.  
Este conveni té el caràcter de bases reguladores a l'efecte del que disposa l'article 28.1 de la Llei 38/2003, de 17 de novembre, General de Subvencions.  
2ª. Crèdit i quantia. La despesa de l'esmentada subvenció s'imputa a l'aplicació 59.145.992V.434 del pressupost de despeses de l'Institut per a l'any 2009. D'acord amb el criteri de distribució establit en l'expositiu quart d'este conveni, la quantia ascendix a 1.120.876 €.  
3ª. Activitats subvencionables. Seran objecte de subvenció les activitats realitzades per la Generalitat Valenciana durant l'exercici 2009 el destí de la qual siga, d'acord amb la finalitat per a la que la mateixa es concedix, el foment de la producció, la distribució i la promoció de la indústria cinematogràfica i audiovisual en llengua valenciana. Seran subvencionables totes les despeses realitzades, considerant-se com a tals els reportats en l'exercici 2009.  
4ª. Forma de pagament. Per al finançament de les actuacions subvencionades, el Ministeri de Cultura (ICAA) farà efectiu el pagament d'una sola vegada, després de la firma del conveni.  
5ª. Forma i termini de justificació: La justificació de la subvenció es realitzarà per mitjà del present compte justificatiu:  
Una memòria d'actuació, justificativa del compliment de les condicions establides en el present conveni, amb indicació de les activitats realitzades.  
Una memòria econòmica composta per la relació classificada de les despeses de les activitats dutes a terme, amb identificació del perceptor i de l'import corresponent.  
El període de justificació finalitzarà el 31 de març del 2010, es podrà ampliar este termini per acord de les parts.  
6ª. Vigència. El present conveni entrarà en vigor des del moment de la seua firma i estarà vigent fins a la justificació total de la subvenció o el reintegrament per incompliment de la justificació establida en l'apartat anterior.   
7ª. Infraccions i sancions. El règim d'infraccions i sancions administratives aplicables serà l'establit en el títol IV de la Llei General de Subvencions.  
8ª. Règim jurídic. El present conveni té caràcter administratiu. Les qüestions litigioses que puguen sorgir en la interpretació, compliment i eficàcia del present conveni seran del coneixement i competència de l'orde jurisdiccional contenciós administratiu.   
En prova de conformitat i per a la deguda constància d'allò que s'ha convingut, es firma el present document, per duplicat, en el lloc i la data al principi mencionats.  
El director general de l'ICAA: Ignasi Guardans Cambó.  
El director-gerent de l'IVAC: José Luis Radoselovics Arance.